Detvianska Huta

Detvianska Huta je obec na Slovensku v okrese Detva.

Kultúra a zaujímavosti

Pamiatky 
 Rímskokatolícky kostol Nanebovzatia Panny Márie, jednoloďová klasicistická stavba s polygonálnym ukončením presbytéria a s vežou tvoriacou súčasť hmoty kostola z rokov 1842-1843. Kostol stojí na mieste staršej drevenej stavby z roku 1790. Hlavná fasáda kostola s predstavaným rizalitom je dekorovaná lizénami. Veža kostola je ukončená ihlancovou helmicou. 
 Súbor ľudových domov, jedná sa o zrubové stavby na pôdoryse obdĺžnika z 19. a začiatku 20. storočia. Pamiatkovo chránené sú domy č. 32, 146, 149 a 288.

Šport 
V rámci TJ Detvianska Huta v obci pôsobí futbalový klub, založený 25. júla 1975. Prezidentom klubu je Radoslav Hronček.

V obci pôsobí lyžiarsky klub, kde vyrástli niekoľkí reprezentanti Slovenskej republiky v behu na lyžiach.

Osobnosti obce 
 Eduard Gombala (* 1932), literárny vedec, básnik a vysokoškolský pedagóg
 Prof. RNDr. Milan Kolibiar, DrSc. (* 14. február 1922, Detvianska Huta – † 9. júl 1994, Bratislava) bol slovenský matematik.
 páter Juraj Vojenčiak (* 19. október 1921 – † 15. október 2001), kňaz Spoločnosti Božieho Slova (SVD), významný misionár na ostrove Flores v Indonézii.

Referencie

Externé odkazy 
 Oficiálna stránka obce
 Oficiálna stránka farnosti Detvianska Huta - Látky: wwww.detvianskahuta.fara.sk
 Najkrajší kraj- turistické atrakcie v obci

 
Obce okresu Detva